Narodna skupština
20130129

Mislila sam da ne pominjem način na koji su usvojena ta četiri amandmana od 25, ali pomenuću. Naravno, kvorum jeste postojao, a poslanici pozicije su bili u parlamentu, bili su na sednici jer nije bilo pauze. Koliko sam informisana, tačno je, poslanici pozicije nisu bili prisutni, ne zato što je ta tema nevažna i nebitna. Naprotiv, ovo je veoma važna tema, na kraju krajeva svima, i poziciji i opoziciji, tako da su ta četiri amandmana usvojena i nakon toga ste imali ostale amandmane, koji su negde imali potpuno ista obrazloženja a nisu usvojena. Ne znam da li je to toliko bitno, ali pošto ste pomenuli, morala sam da kažem. Kada govorite o fondu za zaštitu životne sredine, verujem da ste stvarno zabrinuti. Ne verujem da je iko više zabrinutiji o načinu finansiranja projekata iz oblasti životne sredine od samog ministarstva i od mene lično. Mislim da je to veoma važna oblast i da ova sporost, koja sada definitivno postoji, i to je ono što vidim kao problem pre svega, da ta sporost mora biti rešena na jedan drugi način.